## Justícia millora l’accessibilitat i l’adequació de l’àrea de persones detingudes en la seu judicial de Villena

*** L’actuació, amb una inversió de 129.265 euros, està previst que finalitze aquest mes d’agost**

La Conselleria de Justícia i Interior està executant les obres d’accessibilitat i adequació de l’àrea de persones detingudes de la seu judicial de Villena, unes obres la finalització de les quals es preveu per a finals d’agost.  
   
L’actuació, amb una inversió de 129.265,55 euros, inclou la instal·lació d’una plataforma elevadora vertical per a millorar l’accessibilitat en la seu judicial.

Els llocs d’atenció al públic del registre civil i deganat de planta baixa s’adaptaran de manera que es dispose de taulells accessibles i bucle magnètic en el taulell de la planta segona i la sala de vistes de la planta primera i segona.

En aquesta línia, per a afavorir l’accessibilitat, es durà a terme la senyalització horitzontal mitjançant encaminament en paviment des de la porta d’accés fins als taulells accessibles en la planta baixa, a més d’un altre tipus de senyalització vertical mitjançant cartelleria accessible en braille i alt relleu en tota la seu.

El lavabo i la cel·la de persones detingudes, en la planta soterrani, tindran porta de seguretat i de protecció contra actes vandàlics.

A més, per a afavorir-ne el manteniment, es disposarà d’una cambra d’instal·lacions de seguretat superior accessible només des de l’exterior. Igualment, es dotarà la planta baixa de servei higiènic accessible per a ús compartit per tots dos sexes.

Fecha: 13/08/2023